Cultius d'hivern en bon estat, malgrat la manca de pluja
MARS Bulletin, vol. 28, núm. 4, 27 d'abril de 2020, 24 p.
Els grans cultius d'hivern a la majoria de regions europees estan en bones condicions, però cal més pluja per obtenir bons rendiments futurs.
No obstant, la península Ibèrica, Grècia, Xipre i el sud-est de Turquia han rebut un agraït excedent de pluja
L'Informe global sobre crisis alimentàries és la publicació insígnia de la Xarxa Global sobre la Crisi Alimentària, una aliança internacional que treballa per abordar les causes fonamentals de la fam extrema.
L'informe sobre 2020 elaborat per la Xarxa Mundial descriu l'escalada de la fam aguda al món.
Proporciona una anàlisi dels motors que contribueixen a la crisi alimentària arreu i examina com la pandèmia COVID19 pot contribuir a la seva perpetuació o deteriorament
Estudi sobre el valor econòmic dels sistemes de qualitat de la UE, indicacions geogràfiques (IG) i especialitats tradicionals garantides (ETG)
Aquest estudi encarregat per la CE a AND International és una actualització i ampliació d'un estudi anterior: Valor de la producció de productes agrícoles i productes alimentaris, vins, vins aromatitzats i licors protegits amb una indicació geogràfica (GI), publicat l'any 2012 per la Direcció General d'Agricultura i Desenvolupament Rural de la Comissió Europea, que va cobrir el període 2005-2010.
Aquest estudi té com a objectiu actualitzar i ampliar les dades del període 2011-2017
Viu Europa dins dels límits del nostre planeta?
Una avaluació de les petjades ambientals d'Europa en relació amb els límits del planeta
Els reptes de la sostenibilitat global plantegen cada cop més preocupacions sobre l'estabilitat del sistema terrestre que sosté la vida al nostre planeta.
Partint d'aquesta premissa, aquest nou informe conjunt de l'Agència Europea de Medi Ambient i l'Oficina Federal de Medi Ambient de Suïssa se centra en quatre elements crítics d'aquest sistema, com ara el cicle del nitrogen i els canvis en l'ús del sòl.
L'estudi explora diferents maneres de definir la quota d'Europa entre l'espai operatiu mundial segur i demostra que Europa encara no viu dins d'aquests límits
Protegir els sòls d'Europa, protegir les masses d'aigua d'Europa?
La Llei europea de l'aigua i la seva capacitat de donar suport a la protecció del sòl
Aquest informe, que forma part del projecte ISQAPER, dona una visió general dels vincles entre la política de l'agua i el sòl i analitza com es podria utilitzar el marc de la política d'agua de la UE per millorar la protecció dels sòls europeus.
Conferència Internacional sobre Boscos per a la Biodiversitat i el Clima
Brusel·les, 4-5 de febrer de 2020
Els boscos del món corren un greu perill de desforestació i degradació forestal.
Les pressions sobre els ecosistemes forestals de la UE a causa del canvi climàtic i la gestió forestal insostenible són un motiu de preocupació i s'espera que augmentin en el futur a causa de la demanda creixent de fusta per a bioenergia dels sectors de bioeconomia, en un context en què es registra la tala il·legal en diversos països.
Aquest és el context de la conferència organitzada per la Direcció General de Medi Ambient de la CE.
Aquest enllaç permet consultar totes les presentacions
Valoració econòmica de les opcions de mitigació dels gasos amb efecte d'hivernacle per a l'agricultura de la UE: una mirada més pròxima a les opcions de mitigació i als costos de mitigació regionals
Aquest informe posa de manifest la importància de valorar la mitigació d'emissions amb efecte d'hivernacle des d'una perspectiva multidimensional.
Per a això, descriu un marc quantitatiu per analitzar la contribució potencial de l'agricultura de la UE sobre diferents opcions de mitigació tecnològica.
Dins dels límits de l'anàlisi, destaca la necessitat de tenir en compte l'ús del sòl, el canvi d'ús del sòl i les emissions forestals per a una anàlisi completa de la contribució potencial del sector per assolir determinats objectius de mitigació de gasos amb efecte d'hivernacle
Millorar les Contribucions Determinades a Escala Nacional: oportunitats per a l'agricultura
Aquest informe ha estat utilitzat com a document de fons del Seminari-web organitzat el 16 d'abril per l'Institut de Recursos Mundials en què es van compartir les darreres investigacions sobre el suport a la transformació baixa en carboni en el sector agrícola a través de la millora de les Contribucions Determinades a Escala Nacional (sigles en anglès NDCS), amb la mira posada en les seves presentacions a la Convenció Marc de les Nacions Unides sobre el Canvi Climàtic l'any 2021
Prohibicions i restriccions a l'exportació
Una vuitantena de països i territoris duaners fins ara han introduït prohibicions o restriccions a l'exportació com a resultat de la pandèmia COVID19 segons un nou informe del Secretariat de l'OMC.
L'informe que enllacem, basat en informació de fonts oficials i punts de comunicació, crida l'atenció sobre la falta actual de transparència des de la perspectiva multilateral i els riscos a llarg termini que suposen les restriccions d'exportació a les cadenes de subministrament i al benestar públic mundial
Perspectives dels mercats de productes bàsics: implicacions de la COVID19 en els mercats
En l'edició d'abril de les Perspectives dels mercats de productes bàsics del Banc Mundial, cal destacar que la commoció econòmica mundial provocada per la pandèmia de la COVID19 ha fet abaixar els preus dels productes bàsics i aquesta serà la tendència per a la resta de l'any.
Tot i que les repercussions en les perspectives de la majoria dels productes bàsics agrícoles són només moderades, les pertorbacions de la cadena de subministrament i les mesures governamentals per restringir les exportacions o l'acaparament de productes bàsics susciten la preocupació que la seguretat alimentària pugui estar en perill en alguns llocs
Impactes de la COVID19 en el comerç agrícola, forestal i pesquer australià
A mesura que la pandèmia de la COVID19 s'estén, també ho faran els impactes sobre els sectors agrícola, forestal i pesquer d'Austràlia.
Inicialment, l'impacte va ser causat per la desacceleració de la demanda a la Xina, però la posterior propagació mundial del virus està repercutint en els mercats globals, cosa que fa que les perspectives a curt termini per a l'agricultura australiana siguin cada cop més incertes
Informe que destaca les fites en la reducció de les barreres del comerç exterior a les exportacions americanes
Aquest informe és el 35è d'una sèrie anual sobre comerç nacional que posa de manifest les principals barreres exteriors per a les exportacions dels EUA, la inversió directa exterior i el comerç electrònic dels EUA, insta la Unió Europea a modificar les seves exigències i es mostra en contra d'algunes disposicions relatives als règims de qualitat alimentària i etiquetatge vinícola de la UE.
També s'oposa a la certificació del benestar animal i a determinades normes sanitàries i fitosanitàries europees.
El document advoca per a un miniacord comercial transatlàntic que aixequi algunes d'aquestes barreres
Els efectes del fenòmen de l'oscilació sur de "El Niño" en la pesca i l'aqüicultura
Aquest informe recull l'estat actual dels coneixements sobre les conseqüències del fenomen de l'ENSO a tots els àmbits: des de la seguretat alimentària fins a la seguretat en el mar, la biologia dels peixos, les operacions pesqueres o les mesures d'ordenació.
Coronavirus: implicacions per a la UE
Aquest document vol contribuir al debat que mantenen els analistes sobre si aquesta pandèmia posa en risc existencial la UE o, si com pensen d'altres, és una oportunitat per reafirmar necessitats col·lectives i sortir-ne enfortida.
Ofereix enllaços a comentaris recents i informes d'experts internacionals sobre els reptes del coronavirus per a la UE i qüestions relacionades.
Els treballs aquí reunits han estat escrits abans de la videoconferència del Consell Europeu
Segons afirma el document, els agricultors europeus es troben entre els pocs treballadors clau que no han patit un canvi dramàtic en les seves rutines diàries des que va començar la crisi del coronavirus.
Continuen cultivant per subministrar menjar a la ciutadania de la UE.
Algunes mesures de protecció de la salut pública han afectat tanmateix les activitats agrícoles i les vendes.
Si bé la UE ha adoptat diverses mesures per pal·liar aquest impacte, la possibilitat de mesures addicionals ocupa un lloc destacat en l'agenda de la política agrícola
La Comissió proposa mesures excepcionals addicionals per donar més suport encara als mercats agrícoles i alimentaris més afectats.
El sector agroalimentari de la UE està sent resilient en aquests temps sense precedents després de l'esclat del coronavirus.
L'actual paquet de mesures se centra en l'ajut a l'emmagatzematge privat en els sectors lacti i carni, l'autorització de mesures de mercat d'autoorganització per part d'operadors en sectors molt afectats i la flexibilitat en sectors com ara les fruites i hortalisses i el vi
Un full de ruta de recuperació cap a una Europa més resilient, sostenible i justa
Enllacem el pla de recuperació integral per a la Unió Europea que defineix quatre àrees d'actuació clau: mercat únic, esforços d'inversió massius, acció global de la UE i millor governança.
També estableix principis importants, com ara la solidaritat, la cohesió i la convergència
Respondre a la COVID19: construir resiliència social, econòmica i ambiental amb l'Acord verd europeu
Document resultant de la reunió organitzada per la Xarxa de Consells Consultius Europeus sobre Medi Ambient i Desenvolupament Sostenible (sigla en anglès EEAC) per discutir l'impacte que la pandèmia de la COVID19 tindrà en els programes de desenvolupament sostenible i medi ambient.
El consens general va ser que la pandèmia reforça la necessitat de perseguir activament un Acord verd europeu millorat i l'Agenda de les Nacions Unides per al Desenvolupament Sostenible 2030
COVID 19: Espanya-Portugal, conseqüències sobre els sectors agrícola, alimentari i pesquer
Us enllacem nota d'informació que resumeix la conjuntura dels sectors agrícola, alimentari i pesquer a Espanya i Portugal davant la pandèmia de la COVID19
Lectures recomanades de 4 de maig de 2020